
la proiectul deciziei  Cu privire la amalgamarea voluntară a unităților administrativ-teritoriale municipiul Strășeni, satul Negrești, satul Scoreni, satul Căpriana


	1. Denumirea autorului şi, după caz, a participanţilor la elaborarea proiectului

	 Proiectul de decizie a fost elaborat de aparatul Primăria municipiului Strășeni, în temeiul propunerilor și deciziei adoptate de Consiliul sătesc Negrești Consiliul sătesc Scoreni, Consiliul sătesc Căpriana privind inițierea procesului de amalgamare voluntară a unităților administrativ-teritoriale.

	2. Condiţiile ce au impus elaborarea proiectului de act normativ şi finalităţile urmărite

	 Necesitatea promovării proiectului este determinată de:
asigurarea unei administrări publice locale mai eficiente și mai sustenabile;
consolidarea capacităților administrative și instituționale ale autorităților publice locale;
îmbunătățirea calității și accesibilității serviciilor publice prestate locuitorilor;
utilizarea mai eficientă a resurselor financiare, patrimoniale și umane;
crearea premiselor pentru atragerea investițiilor și implementarea proiectelor de dezvoltare locală și regională;
valorificarea mecanismelor de sprijin financiar oferite de stat pentru unitățile administrativ-teritoriale amalgamate.
Inițierea procesului de amalgamare a fost aprobată prin:
Decizia Consiliului sătesc Negrești nr. 4.2 din 22 mai 2026
decizia Consiliului sătesc Scoreni nr. 5/1 din 15 iunie 2026;
decizia Consiliului sătesc Căpriana nr. 2.27 din 15 iunie 2026;
decizia Consiliului municipal Strășeni nr. 4/35 din 17 iunie 2026.
Ulterior, în conformitate cu prevederile Legii nr. 225/2023 și ale Metodologiei aprobate prin Hotărârea Guvernului nr. 925/2023, autoritățile implicate au parcurs etapele necesare pentru adoptarea deciziei de amalgamare voluntară.

	3. Principalele prevederi ale proiectului şi evidenţierea elementelor noi 

	Proiectul prevede:
Aprobarea amalgamării voluntare a unităților administrativ-teritoriale municipiul Strășeni,  satul Negrești, satul Scoreni și satul Căpriana.
Desemnarea primarului municipiului Strășeni în calitate de persoană responsabilă pentru:
 - recepționarea deciziilor de amalgamare voluntară aprobate de consiliile locale participante;
 - consolidarea documentației aferente procesului de amalgamare;
 - transmiterea dosarului consolidat privind amalgamarea voluntară către Cancelaria de Stat a Republicii Moldova.
Elementul nou al proiectului constă în aprobarea oficială, de către autoritățile deliberative participante, a amalgamării voluntare a celor patru unități administrativ-teritoriale, fapt care permite continuarea procedurilor prevăzute de legislație pentru constituirea noii unități administrativ-teritoriale amalgamate.   

	4. Fundamentarea economico-financiară

	 Adoptarea prezentei decizii nu necesită alocarea suplimentară a mijloacelor financiare din bugetul municipiului Strășeni pentru etapa aprobării amalgamării și transmiterii dosarului consolidat.
Ulterior, în cazul finalizării procesului de amalgamare, unitatea administrativ-teritorială amalgamată va putea beneficia de măsurile de sprijin financiar și de stimulentele prevăzute de Legea nr.225/2023 privind amalgamarea voluntară a unităților administrativ-teritoriale și de actele normative adoptate pentru implementarea acesteia.

	5. Modul de încorporare a actului în cadrul normativ în vigoare

	 Proiectul de decizie este elaborat în conformitate cu: 
art. 14 alin. (2) lit. k¹) din Legea nr. 436/2006 privind administrația publică locală;art. 5, art. 6, art. 8, art.10 și art.11 din Legea nr.225/2023 privind amalgamarea voluntară a unităților administrativ-teritoriale; pct.25, pct.39, pct.40 și pct.43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023.
Decizia Consiliului sătesc Negrești nr. 4.2 din 22 mai 2026 privind inițierea procesului de amalgamare voluntară, decizia Consiliului sătesc Scoreni nr.5/1 din 15 iunie 2026, decizia Consiliului sătesc Căpriana  nr. 2.27 din 15 iunie 2026; decizia Consiliului municipal Strășeni nr.4/35 din 17 iunie 2026.
Proiectul este în concordanță cu cadrul normativ național și nu generează conflicte legislative.

	 6. Avizarea și consultarea publică a proiectului 

	 Procesul de amalgamare voluntară este realizat cu respectarea cerințelor de transparență decizională prevăzute de legislația în vigoare, inclusiv prin publicarea informațiilor relevante și consultarea populației unităților administrativ-teritoriale participante.   
În scopul respectării prevederilor Legii nr.239/2013 privind transparența procesului decizional, proiectul deciziei este plasat pe pagina web oficială a Primăriei www.primariastraseni.md la secțiunea Consultări publice ale proiectelor de decizii.  

	7. Constatările expertizei anticorupţie

	Proiectul de decizie nu intră în categoria actelor normative care necesită efectuarea expertizei anticorupție, juridice, economice sau de altă natură în condițiile legislației speciale. Acesta reprezintă un act administrativ individual adoptat în vederea realizării procedurii de amalgamare voluntară prevăzute de lege.

	8.Constatările expertizei juridice

	În temeiul art.37 alin.(6) al Legii nr.100/2017 a fost supus expertizei juridice. Structura și conținutul actului administrativ corespund normelor de tehnică legislativă. Proiectul deciziei se prezintă comisiilor consultative de specialitate pentru avizare şi se propune consiliului municipal pentru examinare şi adoptare în şedinţă.

